Jugoslavija je na Svetovnem prvenstvu v hokeju na ledu 1939, ki je potekalo med 3. in 12. februarjem 1939 v Švici, z remijem in štirimi porazi osvojila trinajsto mesto. To je bilo prvo veliko tekmovanje za jugoslovansko hokejsko reprezentanco in edino Svetovno prvenstvo, ko je nastopala v elitni skupini. V reprezentanci so bili igralci ljubljanske SK Ilirije in kot rezervni igralci še trije zagrebški hokejisti. Luce Žitnik je dosegel prvi gol Jugoslavije na Svetovnih prvenstvenih na tekmi proti belgijski reprezentanci.